Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 243/2001 Z. z., ktorým sa ustanovujú podrobnosti o technických požiadavkách a postupoch posudzovania zhody na námorné vybavenie v znení neskorších predpisov 

Spôsob pripomienkového konania	dodržanie lehoty určenej na prebratie smernice ES 	
Počet vznesených pripomienok, z toho zásadných	15  / 0 	
Počet vyhodnotených pripomienok	15 	
		
Počet akceptovaných pripomienok, z toho zásadných	9  / 0 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	4  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	x 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Štatistický úrad Slovenskej republiky 	 	 	x 	 	
4 .	Úrad geodézie, kartografie a katastra Slovenskej republiky 	 	 	x 	 	
5 .	Úrad pre normalizáciu, metrológiu a skúšobníctvo Slovenskej republiky 	 	 	 	x 	
6 .	Úrad pre verejné obstarávanie 	 	 	x 	 	
7 .	Úrad priemyselného vlastníctva Slovenskej republiky 	 	 	x 	 	
8 .	Správa štátnych hmotných rezerv Slovenskej republiky 	 	 	x 	 	
9 .	Generálna prokuratúra Slovenskej republiky 	 	 	x 	 	
10 .	Protimonopolný úrad Slovenskej republiky 	 	 	x 	 	
11 .	Ministerstvo kultúry Slovenskej republiky 	 	 	x 	 	
12 .	Ministerstvo práce, sociálnych vecí a rodiny Slovenskej republiky 	 	 	x 	 	
13 .	Únia miest Slovenska 	 	 	 	x 	
14 .	Ústredie práce, sociálnych vecí a rodiny 	 	 	 	x 	
15 .	Centrum pre medzinárodnoprávnu ochranu detí a mládeže 	 	 	 	x 	
16 .	Národný bezpečnostný úrad 	 	 	 	x 	
17 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
18 .	Konfederácia odborových zväzov Slovenskej republiky 	 	 	 	x 	
19 .	Združenie podnikateľov Slovenska 	 	 	 	x 	
20 .	Slovenská obchodná a priemyselná komora 	 	 	 	x 	
21 .	Odbor aproximácie práva sekcie vládnej legislatívny Úradu vlády SR 	5 (5o,0z) 	 	 	 	
22 .	Asociácia zamestnávateľských zväzov a združení Slovenskej republiky 	 	 	x 	 	
23 .	Najvyšší súd Slovenskej republiky 	 	 	 	x 	
24 .	Národná banka Slovenska 	 	 	x 	 	
25 .	Slovenský živnostenský zväz 	 	 	 	x 	
26 .	Slovenská národná akreditačná služba 	 	 	 	x 	
27 .	Technický skúšobný ústav Piešťany, š. p 	 	 	 	x 	
28 .	Legislatívna rada vlády Slovenskej republiky 	 	 	 	x 	
29 .	Združenie samosprávnych krajov v SR 	1 (1o,0z) 	 	 	 	
30 .	Združenie miest a obcí Slovenska 	 	 	x 	 	
31 .	Európske spotrebiteľské centrum 	 	 	 	x 	
32 .	Ministerstvo hospodárstva Slovenskej republiky 	 	 	x 	 	
33 .	Magistrát hlavného mesta SR 	 	 	 	x 	
34 .	Ministerstvo zdravotníctva Slovenskej republiky 	 	 	 	x 	
35 .	Úrad vlády Slovenskej republiky 	 	 	x 	 	
36 .	Košický samosprávny kraj 	 	 	 	x 	
37 .	Bratislavský samosprávny kraj 	 	 	x 	 	
38 .	Banskobystrický samosprávny kraj 	 	 	 	x 	
39 .	Trenčiansky samosprávny kraj 	 	 	 	x 	
40 .	Trnavský samosprávny kraj 	 	 	 	x 	
41 .	Žilinský samosprávny kraj 	 	 	 	x 	
42 .	Odbor vládnej agendy Úradu vlády 	 	 	 	x 	
43 .	Slovenský metrologický inšpektorát 	 	 	 	x 	
44 .	Slovenský metrologický ústav 	 	 	 	x 	
45 .	Slovenský ústav technickej normalizácie 	 	 	 	x 	
46 .	Nitriansky samosprávny kraj 	 	 	 	x 	
47 .	Prešovský samosprávny kraj 	 	 	 	x 	
48 .	Ministerstvo vnútra Slovenskej republiky 	 	 	x 	 	
49 .	Ministerstvo financií Slovenskej republiky 	2 (2o,0z) 	 	 	 	
50 .	Ministerstvo školstva Slovenskej republiky 	 	 	x 	 	
51 .	Ministerstvo zahraničných vecí Slovenskej republiky 	 	 	x 	 	
52 .	Ministerstvo obrany Slovenskej republiky 	 	 	x 	 	
53 .	Najvyšší kontrolný úrad Slovenskej republiky 	 	 	x 	 	
54 .	Ministerstvo spravodlivosti Slovenskej republiky 	 	 	x 	 	
55 .	Zväz priemyslu Slovenska 	 	 	 	x 	
56 .	Úrad jadrového dozoru Slovenskej republiky 	 	 	x 	 	
57 .	Ministerstvo životného prostredia Slovenskej republiky 	 	 	x 	 	
58 .	Štátny dopravný úrad 	 	 	 	x 	
59 .	Ministerstvo dopravy, pôšt a telekomunikácií Slovenskej republiky 	7 (7o,0z) 	 	 	 	
60 .	Slovenská legálna metrológia 	 	 	 	x 	
	SPOLU	15 (15o,0z) 	0 (0o,0z) 	27 	31 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
OAP SVL ÚV SR 	Všeobecne k predloženému návrhu 
Predloženým návrhom sa do slovenského právneho poriadku transponuje smernica Komisie 2008/67/ES z 30. júna 2008, ktorou sa mení a dopĺňa smernica Rady 96/98/ES o vybavení námorných lodí. Predkladateľ z dôvodu dodržania lehoty určenej na prebratie tejto smernice predkladá návrh v skrátenej sedemdňovej lehote. Upozorňujeme, že takáto skrátená lehota má predstavovať mimoriadny postup v prípade, že bežnú lehotu na zaslanie pripomienok nie je možné dodržať. Smernica však bola publikovaná v Úradnom vestníku EÚ 1. júla 2008, čo umožnilo predkladateľovi dostatočne dlhú dobu na vypracovanie a predloženie návrhu pri dodržaní bežných lehôt na zaslanie pripomienok. 

Zároveň predkladateľa upozorňujeme, že príloha A k smernici Rady 96/98/ES o vybavení námorných lodí v platnom znení bude opätovne zmenená smernicou Komisie 2009/26/ES zo 6. apríla 2009, ktorou sa mení a dopĺňa smernica Rady 96/98/ES o vybavení námorných lodí, pričom túto smernicu budú členské štáty povinné uplatňovať od 6. apríla 2010. 
 	O 	A 	Upozornenie vzaté na vedomie. 	
OAP SVL ÚV SR 	K bodu 1 
Odporúčame preformulovať znenie textu v poznámkach k prílohe A.1, ktorým sa transponuje príslušná časť smernice 2008/67/ES. Doslovná transpozícia smerníc však nie je vždy vhodná, účelom má byť transpozícia cieľa, ktorý smernica sleduje, čo nebráni použitiu zaužívanej právnej terminológie. Napríklad slovné spojenie „rozumie sa tým“ používané v platnom texte nariadenia sa javí vhodnejším oproti novonavrhovanému „chápe sa to ako“.  	O 	A 	Upravené v texte. 	
OAP SVL ÚV SR 	K bodu 3 
Pri citácii smernice Rady 96/98/ES v znení smernice Komisie 2001/53/ES žiadame v súlade s bodom 10 prílohy č. 1b Legislatívnych pravidiel vlády SR uviesť odkaz na publikáciu smernice v mimoriadnom vydaní Úradného vestníka EÚ. 	O 	N 	Smernica 2001/53/ES nebola publikovaná v mimoriadnom vydaní úradného vestníka. 	
OAP SVL ÚV SR 	K citácii slovenských technických noriem (STN) 
Príloha č. 1 návrhu obsahuje niekoľko poznámok pod čiarou k príslušným odkazom – tieto nie sú z legislatívnotechnického hľadiska súčasťou právneho predpisu a majú len informatívnu hodnotu. Nakoľko §7 ods. 1 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov stanovuje, že odkaz na slovenské technické normy, s ktorými je zhoda povinná, sa uvádza priamo v právnom predpise, odkaz v podobe poznámky pod čiarou sa nejaví dostatočným a nenapĺňa požiadavku záväznosti STN. Podľa záverov Legislatívnej rady vlády SR je najvhodnejším spôsobom odkazu na slovenské technické normy ich uvedenie v prílohe k právnemu predpisu, čím sa zabezpečí ich záväznosť. Žiadame preto citovať v texte prílohy navrhovaného nariadenia tak, ako to vyplýva z dikcie zákona č. 264/1999 Z. z. 	O 	N 	Podľa § 7 ods. 1 zákona č. 264/1999 Z. z. je zhoda so slovenskými technickými normami dobrovoľná. Iba v prípade, ak má byť zhoda výnimočne povinná, uvádza sa odkaz na slovenské technické normy priamo v texte technického predpisu, resp. v texte prílohy (ktorá je súčasťou technického predpisu). Nariadenie vlády SR č. 243/2001 Z. z., ktorým sa ustanovujú podrobnosti o technických požiadavkách a postupoch posudzovania zhody na námorné vybavenie, neukladá pre výrobcu námorného vybavenia povinnosť dodržať konkrétne technické normy. Nariadenie uvádza iba testovacie technické normy, ktoré ustanovujú požiadavky (parametre), ktoré sa pri posudzovaní zhody námorného vybavenia budú považovať za minimálne na zabezpečenie splnenia technických požiadaviek uvedených v technickom predpise. Testovacia norma teda použije v procese posudzovania zhody výrobca resp. autorizovaná osoba na zhodnotenie parametrov výrobku (námorného vybavenia), z hľadiska úrovne ochrany oprávneného záujmu (ochrana života, zravia), pričom je potrebné, aby sa pri hodnotení parametrov rovnakých výrobkov použila rovnaká testovacia norma. To ale neznamená, že výrobca je povinný použiť resp. dodržať uvedenú testovaciu normu pri výrobe výrobku. Výrobca môže zabezpečiť aj vyššiu úroveň ochrany oprávneného záujmu, ak jeho výrobok dosiahne lepšie parametre ako ustanovuje testovacia norma. Technické normy sú uvedené v poznámkach pod čiarou aj v platnej právnej úprave.  	
OAP SVL ÚV SR 	K doložke zlučiteľnosti 
V bode 3 písm. a) doložky zlučiteľnosti navrhujeme v súlade s bodom 10 prílohy č. 1b Legislatívnych pravidiel vlády SR uviesť odkaz na publikáciu smernice v mimoriadnom vydaní Úradného vestníka EÚ. 	O 	A 	Upravené v texte. 	
SK 8 	návrhu uznesenia vlády SR 
V zmysle Metodického pokynu na prípravu a predkladanie materiálov na rokovanie vlády SR odporúčame nasledovné úpravy: 
• v „predkladateľovi“ nahradiť slová „Slovenskej republiky“ skratkou „SR“; 
• v časti A. v bode A.1. nahradiť slová „Slovenskej republiky“ skratkou „SR“; 
• v bode B. text „poveruje predsedu vlády Slovenskej republiky“ nahradiť textom „ukladá predsedovi vlády“; 
• v bode B.1 nahradiť slová „Slovenskej republiky“ skratkou „SR“; 
• v časti „Vykonajú“ vypustiť slová „Slovenskej republiky“ a zároveň, keďže sa úloha týka len jedného subjektu nahradiť slovom „vykoná“. 
 	O 	N 	Uznesenie vlády je vytvorené prostredníctvom portálu právnych predpisov, ktorý navrhované zmeny neumožňuje vykonať. 	
MF SR 	Všeobecne 
Beriem na vedomie, že návrh nebude mať vplyv na štátny rozpočet, na rozpočty obcí a rozpočty vyšších územných celkov, zamestnanosť ani na podnikateľské prostredie a životné prostredie. 
 	O 	A 	 	
MF SR 	Všeobecne 
Návrh je potrebné zosúladiť s Legislatívnymi pravidlami vlády SR a s ich prílohami [napr. úvodná veta predpisu, čl. I - znenie bodu 1 uviesť ako bod 2 a naopak, Príloha č. 1 príloha A.1 – slovo „Poznámky“ nahradiť slovom „Vysvetlivky“, písmeno d) - slová „chápe sa to“ nahradiť iným vhodným výrazom. 
 	O 	A 	Upravené v texte. 	
MDPT SR 	K bodu 3 
V prílohe č. 5 v bode 1. odporúčame spojku „a“ nahradiť čiarkou a na konci pripojiť slová „ a v znení smernice Komisie 2008/67/ES z 30. júna 2008 (Ú. v. EÚ L 171, 1.7.2008)“. 	O 	N 	Podľa legislatívnych pravidiel vlády SR ďalšie novelizácie smernice preberané v novelizácii právneho predpisu sa uvádzajú ako jednotlivé právne akty v samostatných bodoch. 	
MDPT SR 	K prílohe č. 1 
Odporúčame prílohu č. 1 členiť na časti a nie prílohy. 	O 	A 	Upravené v texte. 	
MDPT SR 	K prílohe č. 1 (príloha A) 
V prílohe A je potrebné opraviť tieto skratky takto: 
„COMSAR, podvýbor Medzinárodnej námornej organizácie pre rádiokomunikácie pre pátranie a záchranu 
MARPOL, Medzinárodný dohovor o zabránení znečisťovaniu z lodí 
SOLAS, Medzinárodný dohovor o bezpečnosti ľudského života na mori“. 
 	O 	A 	Upravené v texte. 	
MDPT SR 	K prílohe č. 1 (príloha A1) 
V prílohe A1 odporúčame upraviť názov položky v druhom stĺpci takto: 

„A.1/1.l Záchranné kruhy 
A.1/1.5 Vodovzdorné ochranné obleky na ochranu proti nepriaznivému počasiu, ktoré nie sú klasifikované ako záchranné vesty – tepelne izolované alebo tepelne neizolované 
A.1/1.6 Vodovzdorné ochranné obleky na ochranu proti nepriaznivému počasiu, klasifikované ako záchranné vesty – tepelne izolované alebo tepelne neizolované 
A.1/1.9 Ručná fakľa (pyrotechnická) 
A.1/1.11 Zariadenie na vrhanie (vystreľovanie) lanka (pyrotechnické) 
A.1/1.14 Záchranné plte samočinne sa obracajúce do správnej polohy po dopade na vodnú hladinu 
A.1/1.16 Hydrostatické uvoľňovače pre záchranné plte 
A.1/1.21 Spúšťacie zariadenia využívajúce spúšťacie laná 
A.1/1.22 Hydrostatické uvoľňovače pre záchranné plavidlá 
A.1/1.23 Spúšťacie zariadenia pre záchranné člny spúšťané voľným pádom (free fall) 
A.1/1.25 Spúšťacie zariadenia pre záchranárske člny 
A.1/1.26 Uvoľňovací mechanizmus pre 
- záchranné člny, záchranárske člny a 
- záchranné plte, ktoré sa spúšťajú voľným pádom 
A.1/1.30 Reflexné materiály 
A.1/1.33 Radarový odrážač pre záchranné člny a záchranárske člny 
A.1/1.34 Kompas pre záchranné člny a záchranárske člny 
A.1/1.35 Prenosné hasiace zariadenie pre záchranné člny a záchranárske člny 
A.1/1.36 Hnací motor pre záchranné člny a záchranárske člny 
A.1/1.37 Závesný motor pre záchranárske člny 
A.1/1.40 Mechanické zdvíhacie zariadenie pre nalodenie lodivoda 
A.1/1.42 Lodivodský rebrík 
A.1/2.1 Odlučovač ropných látok z vody pod koncentráciu 15 ppm 
A.1/2.2 Detektor výskytu ropnej látky vo vode 
A.1/2.3 Prístroj na meranie koncentrácie ropných látok vo vode 
A.1/2.4 Upravovacie jednotky určené na pripojenie k existujúcemu zariadeniu na oddeľovanie vody s obsahom ropných látok (pre obsah ropných látok na výtoku do 15 ppm) 
A.1/2.5 Monitorovací a kontrolný systém vypúšťania ropných látok pre ropné cisternové lode 
A.1/3.7 Dýchací prístroj so zásobou stlačeného vzduchu 
A.1/3.12 Vzdušníky brániace prechodu plameňa do nádrží tankerov a tiež úniku horľavých pár z nádrží do ovzdušia 
A.1/3.41 Evakuačné núdzové dýchacie prístroje (EEBD) 
A.1/4.2 Zariadenie na prenos údajov (kurzu) z magnetického kompasu 
A.1/4.7 Zariadenie na meranie rýchlosti a preplávanej vzdialenosti (SDME) 
A.1/4.8 Indikátory polohy kormidla, otáčok hriadeľa a stúpania lodnej vrtule 
A.1/4.16 Systém regulácie kurzu HCS (predtým automatické kormidelné zariadenie) 
A.1/4.21 Otáčkomer vrtule 
A.1/4.22 Indikátor stúpania lodnej vrtule 
A.1/4.30 Elektronický mapový displejový a informačný systém (ECDIS) so zálohovaním a systém s rastrovou zobrazovacou jednotkou (RCDS) 
A.1/4.39 Radarový odrážač 
A.1/4.40 Systém regulácie kurzu pre vysokorýchlostné plavidlá (predtým automatické kormidelné zariadenie).“ 
 	O 	ČA 	Akceptované okrem pripomienky k bodu A.1/1.1, A.1/1.21, kde je vyhovujúci pôvodný text, ktorý zabezpečuje náležitú transpozíciu. Uplatnené znenie bodov A.1/1.5 a A.1/1.6 bolo akceptované s vypustnením slov "na ochranu proti nepriaznivému počasiu", ktoré sú nadbytočné. 	
MDPT SR 	K prílohe č. 1 (príloha A1) 
V prílohe A1 v bode A.1/1.2 druhom stĺpci je potrebné upraviť odrážky len na tri. 	O 	A 	Upravené v texte. 	
MDPT SR 	K prílohe č. 1 (príloha A2) 
V prílohe A2 odporúčame upraviť názov položky v druhom stĺpci takto: 

„A.2/1.1 Radarové odrážače pre záchranné plte 
A.2/1.2 Materiál na vodovzdorné ochranné odevy 
A.2/1.3 Hydrostatické uvoľňovače pre záchranné plavidlá 
A.2/1.5 Zvukový poplachový systém núteného odposluchu poplachového signálu a hovoreného slova 
A.2/3.6 Indikátory dymu 
A.2/3.7 Indikátory teploty (nadmernej) 
A.2/3.16 Indikátory plameňa 
A.2/4.2 Systém regulácie kurzu pre vysokorýchlostné plavidlá (predtým automatické kormidelné zariadenie) 
A.2/4.17 Zariadenie na zosilnenie odrazeného radarového signálu od plavidla, aby radary iných plavidiel dokázali zaznamenať echo. 
A.2/4.25 Indikátor bočného ťahu, stúpania lodnej vrtule a smeru otáčania 
A.2/4.28 Otáčkomer vrtule 
A.2/4.29 Indikátor stúpania lodnej vrtule 
A.2/4.31 Námerník (Bearing Device) 
A.2/7.1 Prístroj, ktorým možno simulovať nakládku lode s cieľom preveriť momenty ohybu a sily strihu v trupe 
A.2/7.2 Detektory a varovné zariadenia výšky vodnej hladiny v nákladných priestoroch lodí na prevoz hromadného nákladu“. 
 	O 	ČA 	Akceptované okrem pripomienky k bodu A.2/7.1, kde je vyhovujúci pôvodný text, ktorý zabezpečuje náležitú transpozíciu. 	
MDPT SR 	K doložke zlučiteľnosti 
V bode 4. je potrebné doplniť písmeno c). 	O 	A 	Upravené v texte.